tomron87/hebrew-wikipedia-sentences-corpus huggingface dataset:
בשנה זו הושק לראשונה שירות "My Status" שאפשר ללקוחות החברה לעקוב אחרי מצב התביעה בביטוח רכב, ושירות נוסף שדרכו אפשרה החברה ללקוחותיה להוסיף כיסויים באופן עצמאי דרך האזור האישי באתר.
בשנת 2018 השיקה ביטוח ישיר את "מסלול בראש שקט", שאפשר ללקוחותיה לתכנן את הוצאות ביטוח הרכב לשלוש השנים הבאות.
בשנת 2019 החלה ביטוח ישיר להעניק שירות ללקוחותיה באמצעות אפליקציית WhatsApp ואפשרה תשלום פיצוי באמצעות אפליקציית Bit.
בשנה זו גם הושק שירות חיסכון ישיר, שבמסגרתו יכלו לקוחות החברה ליהנות מניהול השקעה בדמי ניהול נמוכים.
בסוף שנת 2019 מכרה החברה 1.5 מיליון פוליסות.
בשנת 2021 החלה החברה לשווק את "ישיר מהיר", שירות עבור לקוחות החברה המבוטחים בביטוח מקיף לרכב, שבו התחייבה ביטוח ישיר לתקן את רכב המבוטח בתוך שלושה ימי עסקים מרגע כניסתו לאחד ממוסכי ההסדר.
חברה לביטוח בע"מ" הייתה בבעלותה המלאה של "ישיר איי.די.איי.
אחזקות בע"מ", שמניותיה נסחרו בבורסה לניירות ערך בתל אביב.
איי אחזקות בכמחצית ממניות החברה בעקבות ההנפקה בבורסה.
השליטה בחברה האם עצמה היא בידי "ביטוח ישיר - השקעות פיננסיות", שהשליטה בה היא בידי "צור שמיר אחזקות" של מוקי ודורון שנידמן.
ביולי 2013 נרשמה החברה לבורסה בתל אביב, וב-15 באוגוסט התחיל המסחר במניותיה.
בעדכון חודש דצמבר 2013 נכנסה מניית החברה למדד ת"א 100.
בתחילת ינואר 2021 נכנסה לשוק הביטוח הישראלי ענקית הביטוח היפנית מיטסוי סומיטומו, שהיא חלק מתאגיד הפיננסים היפני MS&AD, באמצעות השקעה בחברת ביטוח ישיר השקעות פיננסיות הפרטית.
החברה היפנית שילמה עבור 4% מביטוח ישיר השקעות פיננסיות 77 מיליון שקל לצור שמיר, שהיא החברה האם של ביטוח ישיר השקעות פיננסיות.
המותג העיקרי של החברה הוא "ביטוח ישיר", שפורסם תחילה בסיסמה "באתי בגלל המחיר, נשארתי בגלל השירות" ובהמשך, עם החלפת מספר הטלפון, בסיסמה "הקש על החמש.
החברה מוכרת יותר בציבור במותג זה מאשר בשמה הרשמי.
המותג הושק על ידי החברה בספטמבר 1994 כמותג הביטוח הישיר הראשון בישראל.
ביטוח ישיר הציעה לראשונה אפשרות לרכישת ביטוח באופן ישיר באמצעות הטלפון, ללא תיווך של סוכן.
"שוקה", מסע פרסום של החברה למותג "ביטוח 9 מיליון" שבשליטתה, זכה במשך שנים אחדות לפופולריות רבה, אך באפריל 2016 הורה בית המשפט המחוזי בתל אביב על הפסקתו, עקב פגיעתו בכבוד סוכני הביטוח.
באפריל 2017 הפך בית המשפט העליון, פה אחד, את החלטת בית המשפט המחוזי והתיר לשדר את הפרסומות.
בקשתה של לשכת סוכני הביטוח לקיים דיון נוסף בהחלטה נדחתה.
"ביטוח 9" הוא מותג ביטוח דיגיטלי.
המותג החל לפעול בשנת 2001 תחת השם "אישי ישיר", כדי לאפשר ללקוחות לרכוש ביטוח ללא תיווך של סוכן.
בשנת 2003 עודכן השם ל"ביטוח 9 מיליון", ובשנת 2020 מותג מחדש תחת שמו העדכני - "ביטוח 9".
נכון לשנת 2024, המוצרים הנמכרים תחת המותג הם ביטוח רכב, ביטוח דירה וביטוח נסיעות לחו"ל.
במדרג שפורסם בשנת 2009 על ידי המפקח על הביטוח, נקבע שבענף הביטוח הכללי בישראל בשנת 2008 הייתה חברת "ביטוח ישיר" בעלת היחס הגדול ביותר בין מספר התלונות המוצדקות לבין גודל החברה.
בשנת 2009 זכתה החברה במקום הראשון בתחרות המי"ל למצוינות בשירות בשתי קטגוריות: מקום ראשון בקטגוריית מערך שירות לקוחות כשותף עסקי אסטרטגי ומוביל שינויים ומקום ראשון בקטגוריית מקצוענות וחדשנות בשירות לקוחות.
בשנת 2012 פורסם כי בדו"ח שהתפרסם על ידי הממונה על שוק ההון באוצר, המציין את כמות התלונות שהוגשו ליחידה לפניות הציבור בשנת 2011, "ביטוח ישיר" דורגה במקום הראשון בתלונות הציבור.
מערכות שיחה בע"מ (נקראה בעבר: פורמולה ויז'ן טכנולוג'יס (אפ.וי.טי) בע"מ) היא חברת החזקות טכנולוגיה מהוותיקות בישראל.
היא נוסדה בשנת 1978, ומאז הקימה, פיתחה והשקיעה בחברות כגון מג'יק תעשיות תוכנה, בבילון, וואלה, פרדיים ג'יאופיזיקל, אלדין, סאפיינס, ורבות אחרות.
החברה נשלטת על ידי יו"ר החברה, דני גולדשטיין.
מנכ"ל החברה מספטמבר 2019 הוא אחד ממייסדיה, יקי דוניץ.
משנת 2019 מתמקדת החברה בפיתוח צ'אטבוטים.
בדצמבר 2024, השלד הבורסאי של החברה התמזג עם סולטרה אנרגיה ושם החברה שונה לסולטרה אנרגיה בע"מ.
איי אי מערכות שיחה בע"מ נוסדה בשנת 1978 בשם משוב שרותי מיכון ועיבוד נתונים, על ידי יקי דוניץ, בוגר הטכניון במדעי המחשב עם נטייה לעסקים, עם שחרורו מהשרות הצבאי.
החברה פיתחה תכנה חלוצית לגביית תשלומים חודשיים באמצעות הוראות קבע ממוחשבות, אשר נמסרו לבנקים ברשימות מרוכזות על גבי סרטים מגנטיים.
החברה ספקה שירות ייחודי וצמחה במהירות.
בסוף 1979 דוניץ פגש בדוד אסיא, איש מחשבים שהשתחרר כקצין מממר"ם, וזה הצטרף לחברה כשותף שווה בשנת 1980. החברה הסתעפה לתחומי פעילות נוספים ופעלה באמצעות חברות בנות כגון משוב תכנה ליצוא, "משוב סוכנויות" ו"משוב שיווק".
בשנת 1983 יצאה החברה בהנפקת מניות לציבור בבורסה לניירות ערך בתל אביב.
בהזדמנות זו שינתה החברה את שמה למשוב מחשבים.
השנים הבאות היו קשות לחברה (כמו גם לכלכלה הישראלית בכללותה), אשר סבלה מתחרות קשה עם ענקי מחשוב כי.ב.מ.
החברה נאלצה לצאת מעסקי החומרה, למחוק השקעות עצומות בתכנות טרום-חלונות, סבלה מהפסדים כבדים ומנפילה חדה במחיר המניה.
בשנת 1987 הנהלת החברה החליטה להתמקד בשתי פעילויות מרכזיות: מוצר תכנה חדשני בשם מג'יק (מחולל יישומים), ושיווק של מוצרי חברת נובל, חברת הרשתות המובילה באותה עת, בניהולו של אריק שמידט.
לקראת סוף שנות ה-80 החברה יצאה מהמשבר וחזרה למעמדה הבכיר בענף התכנה בישראל.
מוצר הדגל שלה, מג'יק, נמכר כבר במספר מדינות בעולם, וכן חבילת תכנה לניהול הזמנות לבתי מלון בשם Hotel 2000.
חברת הבת משוב תכנה ליצוא יצאה להנפקה בנסדאק באוגוסט 1991. בהזדמנות זו, שונה שמה של החברה למג'יק תעשיות תוכנה, תוך שמירה על ראשי התיבות MSE.
ההנפקה השפיעה עמוקות על מצבה של חברת האם, שנסחרה בתל אביב.
על בסיס הצלחה זו, החברה אמצה אסטרטגיה של חברת החזקות, שהתבססה על הקמה, פיתוח או השקעה בחברות או פרויקטים טכנולוגיים מבטיחים.
בין 1992 ו-1995 משוב רכשה את השליטה בחברת "דטה מיכון", חברה ציבורית שנסחרה אף היא בבורסה בתל אביב, ובחברת פרדיים ג'יאופיזיקל (שנקראה אז "GT טכנולוגיה גרפית") שהתמחתה בתכנות דימות לתעשיית חיפושי הנפט.
פרדיים הנפיקה בנסדאק ב-1998, ונמכרה לקרן השקעות גדולה ב-2012 תמורת כמיליארד דולר.
משוב השקיעה גם באלאדין מערכות מידע, חברה ישראלית שפיתחה ושיווקה אביזרי חמרה להגנה על תכנה, והנפיקה גם אותה בנסדאק.
ב-1996 רכשה משוב 85% מאתר אינטרנט צעיר בשם וואלה, ופיתחה אותו לכדי אתר האינטרנט המוביל בישראל.
ב-1997 משוב הקימה את בבילון ביחד עם אמנון עובדיה, שפיתח תוכנת תרגום בשם מיכל.
משוב השקיעה גם בפרויקטים שנכשלו, כגון חברת Boss שיצרה חמרה, או מנטורטק, שעסקה בלימוד מקוון ונסחרה בנסדאק.
השתלטות על ידי קבוצת פורמולה
בשנת 1996 החל מצבה של החברה הבת מג'יק תעשיות תוכנה להתדרדר.
החברה החלה להציג הפסדים, והדבר השפיע לרעה על מצבה של כל קבוצת משוב.
הנהלת החברה החליטה על הכנסת משקיע חזק.
נתקבלה הצעה מחברת שמרוק (Shamrock) בניהולו של סטנלי גולד, אולם האספה הכללית של בעלי המניות החליטה להעדיף את השקעתה של קבוצת פורמולה בניהולו של דני גולדשטיין.
פורמולה השתלטה על משוב ב-1998, וניצלה ביעילות את החברות בקבוצה.
תוך שנה עלה השווי של וואלה ל-30 מיליון דולר, בבילון הנפיקה את מניותיה בבורסה לניירות ערך בתל אביב, חברת ההדרכה "סיון" הפכה להיות חברה ציבורית אף היא ומג'יק תעשיות תוכנה גייסה למעלה מ-100 מיליון דולר בבורסה בארצות הברית.
בשנת 2001, כחלק מארגון מחדש בקבוצת פורמולה בעקבות פקיעת בועת הדוט-קום, החליט דני גולדשטיין, אשר עמד בראש הקבוצה, לשנות את שם החברה מ"משוב מחשבים" ל"פורמולה ויז'ן טכנולוגיות", וליעד אותה כחטיבת חברות ההזנק של הקבוצה.
כן החליט גולדשטיין להפריד את פורמולה ויז'ן מפורמולה מערכות באמצעות חלוקת כל המניות המוחזקות על ידי פורמולה מערכות כדיבידנד.
FTS (פורמולה טלקום סולושנס) הונפקה בבורסה לניירות ערך בלונדון באוגוסט 2005.
בעשור האחרון, החברה מכרה חלק מהחזקותיה בחברות ג'יגה ספייסס, סאפיינס וניקוב מחשבים.
פורמולה ויז'ן לא ביצעה השקעה משמעותית בשנים האחרונות, ומניותיה, הרשומות עדיין למסחר בבורסה לניירות ערך בתל אביב, נסחרות בדלילות ובשערים נמוכים.
בשנת 2015 החלה החברה לפתח תוכנה לניהול השקעות מבוססת אלגוריתמים, ובשנת 2016 החלה לנהל כספים באמצעותה כדי לבחון את ביצועי התוכנה בתנאי שוק.
ביולי 2017 החלה החברה לספק שירותי ניהול השקעות ללקוחות, אך אלה רשמו הפסדים בכל התיקים המנוהלים ובנובמבר 2018 החליטה החברה להשבית את פעילות התוכנה.
החברה החזיקה כ-35% מחברת איי.
פרסון בע"מ, שעסקה בתוכנה לעיבוד שפה טבעית (צ'אטבוט).
בתחילת 2019 הגדילה החברה את חלקה בבעלות על איי.
פרסון הפכה לפעילותה העיקרית של החברה, ובהמשך עברה איי.
פרסון לבעלותה המלאה של החברה.
בספטמבר 2019 מונה יקי דוניץ למנכ"ל החברה.
ב-19 בספטמבר 2019 שינתה החברה את שמה לשם "איי.אי.
פרסון את שמה לקוקוהאב בע"מ, בעקבות שם המוצר העיקרי שלה.
החברה מפתחת רכיבים לבניית צ'אטבוטים ומציגה את חזונה:
"חזון החברה הוא יצירת פלטפורמה לבניית רכיבי שיחה וצ'אט בוטים עם אישיות, שניתן להפעיל במספר ערוצים שונים, לצד זירת מסחר גלובאלית עשירה בקומפוננטות אשר ישמשו את כל קהילת מפתחי הצ'אטבוטים.
ככל שהזירה תתרחב ותכלול יותר ויותר רכיבי שיחה כך ניתן יהיה ליצור צ'אטבוטים איכותיים יותר אשר ידמו שיחה אנושית, עם עומק שיחה ולא רק מתן מענה לשאלה ספציפית דוגמת העוזרות הקוליות.
בגנומיקה, איי CpG אלו אזורים גנומיים בעלי שכיחות גבוהה של אתרי CpG.
ה"p" ב-CpG מייצג את הקשר הפוספודיאסטרי שבין ציטוזין (C) לגואנין (G), הנוצר בעת פילמור חומצת הגרעין.
ה-C וה-G מצויים זה לצד זה ברצף ה-DNA או ה-RNA עקב קישורם הכימי בקשר הפוספודיאסטרי שהוא קשר קוולנטי, להבדיל מקשרי המימן הנוצרים בעת זיווג בסיסים בין ציטוזין וגואנין המצויים זה מול זה בחומצת גרעין בעלת מבנה דו-גדילי, כדוגמת DNA המצוי בתאים.
אין הגדרה אובייקטיבית לאיי CpG וההגדרה הפורמלית הרווחת של אי CpG היא - אזור בעל לפחות 200 זוגות בסיסים, בעל שכיחות C ו-G הגבוהה מ-50% ובעל יחס observed-to-expected של CpG (המחושב על ידי הנוסחה -
בגנומים של יונקים, איי CpG הם לרוב באורך של 300-3,000 זוגות בסיסים, ונמצאים בתוך או בסמיכות ל-40% מהפרומוטורים של הגנים.
אצל בני אדם - כ-70% מהפרומוטורים מכילים ריכוז CpG גבוה ועקב כך איי CpG הם דרך נוחה לזיהוי מיקומם של גנים.
איי CpG מאופיינים בשכיחות CpG של לפחות 60% מהשכיחות המצופה, שהיא בערך 4-5% (בגנום האנושי כ-42% מהנוקליאוטידים הם G או C ולכן ההסתברות לקבל אתר CpG צריכה להיות 0.21*0.21=4.41%), כלומר שכיחות של לפחות 2.6% (0.6*0.0441=0.02646), בעוד שבשאר הגנום שכיחות ה-CpG נמוכה יותר - פחות מ-1%.
בניגוד לאתרי CpG באזורים המקודדים בתוך גנים, ברוב המקרים אתרי CpG באיי CpG שבתוך פרומוטורים אינם ממותלים במידה והגן מתבטא.
ההבחנה בתופעה זו הובילה להבנה כי מתילציה של אתרי CpG בפרומוטורים יכולה להוביל להשתקה של ביטוי הגן.
בגנים שמתבטאים - רוב המתילציות מתבצעות במרחק קצר מאיי ה-CpG (באזורים הנקראים "חופי CpG") ולא באיים עצמם.
הרצף CpG הוא רצף פלינדרום ולכן לאחר ההכפלה האנזימים שיוצרים את המתילצייה מזהים את ה-C הממותל מה-CpG בגדיל המקורי וממתלים את ה-C החדש, המשלים ל-G המקורי.
הסיבה לנדירות היחסית של אתרי CpG בDNA של חולייתנים היא שציטוזין בסידור כזה נוטה לעבור מתילציה וציטוזין ממותל נוטה לעבור דה-אמינציה (הסרת קבוצת אמין) ספונטנית ולהפוך כתוצאה מכך לתימין.
בבני אדם אמנם קיים אנזים בשם Thymine-DNA glycosylase היודע לתקן תימינים ממוטציות T/G אך הוא אינו יעיל מספיק כדי למנוע את קצב המוטציות הגבוה יחסית בדינוקלאוטיד CpG.
כתוצאה מכך הדינוקלאוטיד CpG הולך ונעלם במהלך האבולוציה וקיומם של צברי CpG הוא לא דבר מובן מאליו.
איי CpG לרוב נמצאים באזורי תחילת השעתוק של גנים (במיוחד ליד housekeeping genes, בחולייתנים).
קיומם של איי CpG מוסבר לרוב על ידי כוחות סלקטיביים המובילים לרמות מתילציה נמוכות באזורים גנומיים אלו.
היות שמתילציות באזור זה מעלות את ההסתברות לדה-אמינציות ספונטניות של הציטוזינים, שיכולות להוביל להרס הפונקציה או הבקרה של הגן קיימת סלקציה אבולוציונית חזקה נגד אותן מתילציות.
איי אורורה היו קבוצה של שלושה איי תעתוע, שעל קיומם דווחה לראשונה בשנת 1762 אוניית הסוחר הספרדית "אורורה" בעת הפלגה מלימה לקדיס.
קציני ה"אורורה" דיווחו על צפייתם בשנית בשנת 1774. האונייה הספרדית "סן מיגל" קבעה את מיקומם ב-'37 52° דרום, '49 47° מערב.
ב-20 בפברואר 1794, נצפו שוב האיים על ידי ספינת סקר ספרדית, הקורבטה "אטרבידה", שנשלחה, כחלק מהקפת כדור הארץ של אלחנדרו מאלאספינה לאשר את התצפיות.
מיקומם המדווח היה בערך בחצי הדרך בין איי פוקלנד וג'ורג'יה הדרומית ב-.
קו הרוחב נחשב למדויק בשלמות, קו האורך התבסס על המרידיאן של מצפה הכוכבים סן פרננדו בקדיס.
התצפית האחרונה של האיים דווחה ב-1856, אבל הם המשיכו להופיע במפות של דרום האוקיינוס השקט עד שנות ה-70' של המאה ה-19.
ייתכן, שאיי אורורה "התגלו" על ידי אמריגו וספוצ'י במסעו ב-1502/1501 עם משלחת פורטוגזית.
ב"לטרה" שלו משנת 1504, הרשומה המפורטת ביותר שלו, הוא מספר, שעזב את חופי ברזיל מקאבו פריו והפליג בנתיב השירוקו לדרום-מזרח למרחק של 500 ליגות (כ-3,000 ק"מ) בים עד קו רוחב 50° דרום או 52° דרום.
אישור לאפשרות זו מביאים תת-אדמירל ארנסטו בזיליקו ב"מסעו השלישי של אמריגו וספוצ'י" (בואנוס איירס, 1967) ולייטננט קומודור בריירו מייר ("כתב עת כללי של הצי", אוקטובר 1968, מדריד).
בקו הרוחב 52° דרום גילה וספוצ'י אי שאורכו 20 ליגות (118 ק"מ).
האיים הגדולים היחידים בקו הרוחב 52° היו איי פוקלנד, שעוד לא התגלו אז, אבל תיאורו של וספוצ'י איננו מתאים לאיים אלה, שחופיהם הנמוכים מלאים מפרצונים למעגן מוגן ואינם "פראיים".
3 באפריל איננו חורף אלא החודש הראשון של הסתיו ולילה בן חמש-עשרה שעות מרמז לתזוזה מסתורית של השמש: יתרה מזו, ספנים לא היו מוצאים את הקור בלתי נסבל בעונה זו של השנה ב-52° דרום.
האזכור של תנאים חריגים מלווים סופה עזה טיפוסי למספר איי תעתוע, בייחוד אי סנט ברנדן.
ריימונד ראמזי מביא כמה הסברים אפשריים לדיווחי התצפיות החוזרים ונשנים במהלך המאה מ-1762, בהם הר-קרח מאסיבי, האפשרות שאיי אורורה הם צוקי שאג בג'ורג'יה הדרומית, והאפשרות שהאיים שקעו בים, אך הוא מבטל את כולם.
מסקנתו היא, כי "אין למעשה שום הסבר משביע רצון לאיי אורורה והם נשארים אחת התעלומות הגדולות של הים שלא נמצא להן פתרון".
סטיבן רויל מציין, בתגובה לביטול האפשרות של שקיעת האיים מצד ראמזי, כי "ידוע על כמה איים געשיים שנעלמו בשנים האחרונות".
איי אורורה הם הנושא לרומן משנת 2001 בשם "האי של היפוליט" מאת ברברה הודג'סון, שגיבורו מגלה אותם מחדש.
בפרק ברומן של אדגר אלן פו, "סיפורו של ארתור גורדון פים בנאנטאקט", מחפשים פים וחבריו לצוות האונייה את איי אורורה, אך אינם מוצאים אותם.
איי.אי.אס החזקות בע"מ היא קבוצת השקעות והחזקות המתרכזת בארבעה תחומים עיקריים: נדל"ן להשקעה, תשתיות לאומיות (אנרגיה, התפלת מים), תעשייה ותעופה.
החברה נכללת במדד תל אביב 90 של הבורסה לניירות ערך בתל אביב, ונמצאת בשליטת חיים גייר.
נדל"ן להשקעה בישראל - פארק תעשיות פלמחים
תשתיות לאומיות - יזום תחנת הכוח ומתקן התפלה בפארק תעשיות פלמחים
תעשייה - מפעל ספנקריט פלמחים לבניה מתועשת
תעופה - יזום מתחם איירפארק בסמוך לנמל התעופה עובדה בנגב.
איי.אי.אס מחזיקה ב-100% מהזכויות בכ-300 דונמים שהם פארק תעשיות פלמחים.
הפארק שוכן במרכז הארץ, בסמוך למתחם איקאה / מעוין שורק ראשון לציון, ובסמוך לצירי תנועה עיקרים ובהם כביש 431, כביש 4 ונתיבי איילון.
במתחם נכס מניב שהוא מתקן התפלה בשטח של כ-40 דונם אשר מושכר עד לשנת 2030. מתקן זה הוא מתקן ההתפלה היחיד בישראל שנבנה בשיטת BOO ולא BOT, קרי בסיום תקופת השכירות הוא אינו חוזר לידי הממשלה אלא נותר בידי הבעלים.
יתרת שטח המתחם מושכרת לתקופות ביניים לשוכרים שונים ומיועדת לפיתוח עתידי כמתחם תעשייה, משרדים ולוגיסטיקה.
בין השוכרים: שיכון ובינוי, דניה סיבוס, שלמה סיקסט, אלבר, דלק רכב ועוד.
יזום תחנת הכוח בפארק התעשייה פלמחים
רשות החשמל החליטה להעניק לחברה בת בבעלות מלאה של החברה, רישיון מותנה להקמת תחנת כוח בפארק תעשיות פלמחים אשר תופעל בגז טבעי, בעלת הספק של 400 מגוואט.
קבלת הרישיון מותנית בחתימת שר האנרגיה והמים.
אומדן ראשוני של תקציב הפרויקט עומד על כ-1.9 מיליארד ש"ח.
בכוונת החברה לפעול לצירוף שותפים אסטרטגיים ופיננסים לפרויקט.
החברה פועלת ליזום מתקן התפלה בהספק של כ-100 מיליון קוב לשנה, בפארק התעשייה פלמחים אשר יפעל כמפעל התפלה נוסף למתקן הקיים.
ספנקריט פלמחים היא חברת בת בבעלות מלאה של החברה, והעוסקת בתחום הבנייה המתועשת מזה למעלה מ-30 שנה.
מפעל ספנקריט ממוקם על שטח של 40 דונם בפארק תעשיות בפלמחים.
מוצריה של ספנקריט הם בעיקר מוצרי בטון דרוך המשמשים במגוון שימושים למגדלי משרדים, מסחר (מרכזי קניות וקניונים), תעשייה ומגורים.
בין המגדלים הרבים שנבנו במוצרי ספנקריט ניתן למנות את מגדל אלקטרה, מגדל משה אביב ואחרים.
יזום מתחם איירפארק בנמל התעופה עובדה
החברה יוזמת מתחם לשימור, טיפול והשבחה של מטוסים וחלפי מטוסים הממוקם בצמוד לנמל התעופה עובדה שבנגב.
המתחם צפוי לשרת כלי טיס אזרחיים מרחבי העולם ונבחר בשל סמיכותו לתשתיות נמל התעופה עבדה, תוואי קרקע ייחודי ומזג אוויר יבש המתאים במיוחד.
עד כה הושלם שלב אישור תוכניות בניין עיר בקשר למיזם זה.
התוכנית תתבצע בשיתוף עם התעשייה האווירית.
בינואר 2022 חתמה חברת IES על מזכר הבנות עם חברת סטראטוס (Stratos) - חברת ליסינג מטוסים, שלפי מזכר ההבנות מתחם איירפארק ישמש כבסיס פעולה מרכזי שלה.
באפריל 2022 חתמה חברת IES על מזכר הבנות עם (חברת הליסינג מטוסים).
מזכר הבנות מתייחס לשיתוף-פעולה ארוך-טווח בפרויקט איירפארק שבנגב.
בנובמבר 2025 חתמה החברה על החברה הסכם מסגרת עם חברה מפלורידה לשיתוף פעולה ברכישה, פירוק וסחר בחלקי חילוף של כלי טיס אזרחיים.
בהיותה חברת השקעות והחזקות פעלה החברה לרכישת חברות שונות, להשבחתן ולמכירתן.
בין יתר השקעותיה בעבר של הקבוצה ניתן למנות:
שותפות בזיכיון דומינו'ס פיצה בגרמניה ומכירתו לזכיין דומינו'ס פיצה אנגליה.
השתתפות ברכישת חברת טבע נאות.
הקמת וניהול קרן גידור פיננסית.
ניהול פעילות ענפה בתחום שיווק רכיבים אלקטרוניים לתעשיית ההיי-טק ומכירתה לחברת ניסקו.
הקמת חברת איי.אי.אס אינטרקטיב טריינינג (IES Interactive Training) לפיתוח סימולטורים לירי אשר בין לקוחותיה נמנים כוחות הביטחון בעולם ובישראל.
שותפות בחברת סמיקום (חברה ציבורית שנסחרת בבורסה ת"א), שהיא משווקת מובילה בישראל של מוצרי חשמל ואלקטרוניקה.
שותפות (35%) בחברת קומבוקס (Combox) שנמכרה לחברה האמריקנית טריון (Terayon).
שותפות בחברת מידאס (50%) העוסקת בנדל"ן בבריטניה (בתי אבות, משרדים ומלון).
בעת השותפות רכשה החברה את הקווין מרי שבלונג ביץ, לוס אנג'לס, קליפורניה.
פאואר בע"מ (IC Power Ltd) היא חברה העוסקת בייצור חשמל, ומחזיקה נכון ליולי 2015 בתחנות כוח ב-11 מדינות שונות.
החברה הוקמה בתחילת שנת 2010 בתור חברה בת של החברה לישראל, ומכאן שמה: "IC" – ראשי תיבות של החברה לישראל (Israel Corporation), ו-"Power" – שכן החברה עוסקת בהפעלת תחנות כוח (Power Stations).
ב-7 בינואר 2015 הועברה הבעלות על החברה לחברת קנון הולדינגס, שפוצלה באותה עת מהחברה לישראל.
בנובמבר 2017 מכרה קנון הולדינגס את כל פעילות החברה מחוץ לישראל (את כל החזקותיה בחברת "אינקיה") תמורת 1.3 מיליארד דולר.
בחודש מאי 2007 זכו החברה לישראל וחברת ההשקעות ההודית "DS Constructions Ltd" במכרז לרכישת חברת "גלובלק אמריקה" (Globeleq Americas Ltd) – חברת החזקות שהחזיקה ב-9 חברות העוסקות בייצור ומכירת חשמל ב-8 מדינות באמריקה הלטינית, בהספק כולל של כ-2,500 מגה ואט.
חברת גלובלק אמריקה הייתה עד אז בבעלות ישירה של חברת גלובלק אינטרנשיונל (Globeleq International Ltd), ובבעלות עקיפה של קרן השקעות שהקימה ממשלת בריטניה לפיתוח עסקים בתחום ייצור והספקה של חשמל.
ב-18 ביוני 2007 הושלמה רכישת גלובלק אמריקה תמורת 543 מיליון דולר, והחברות שהוחזקו על ידי גלובלק אמריקה הועברו לחברת ההחזקות SLC Holdings Ltd (שזמן קצר לאחר מכן שונה שמה לאינקיה – Inkia Energy Ltd) הרשומה בברמודה, שהוקמה על ידי החברה לישראל במיוחד למטרה זו.
שתי החזקות מיעוט בחברות שהוחזקו על ידי גלובלק אמריקה הוצאו מהעסקה הסופית, ולפיכך העסקה הסופית כללה רק 7 חברות ב-6 מדינות שונות באמריקה הלטינית, בהספק כולל של כ-2,200 מגה ואט.
מכיוון שחברת DS ההודית לא הצליחה עד לתאריך הרכישה להשיג את האישורים הנדרשים מהרשויות בהודו לביצוע הרכישה, הרכישה בוצעה במלואה על ידי החברה לישראל.
בשנת 2009 חתמה החברה לישראל על עסקה לרכישת 80% ממניות חברת "או.פי.סי.
רותם בע"מ" – חברה ישראלית שזכתה בשנת 2004 במכרז ממשלתי להקמת תחנת כוח של כ-400 מגה ואט במישור רותם.
רצונה של החברה לישראל להיכנס לתחום ייצור החשמל בישראל, וכן הפעילות שכבר ניהלה בתחום ייצור החשמל באמצעות חברת הבת אינקיה, היו מהמניעים לביצוע הרכישה.
בהתאם להחלטת דירקטוריון החברה לישראל מיום 13 בינואר 2010, הוקמה בתחילת 2010 חברת איי.סי.
פאואר בע"מ כחברה בת של החברה לישראל, במטרה לרכז את כלל הפעילות בתחום תחנות הכוח תחת מערך חברות אחד, דבר שיאפשר לנצל טוב יותר את היתרונות לגודל ואת מצבור הידע בנושא בקבוצה.
בסמוך לאחר הקמתה של איי.סי.
פאואר ישראל בע"מ כחברה בת שלה, בתור חברת החזקות שתרכז את כלל הפעילות בתחום ייצור החשמל בישראל.
פאואר הועברה מלוא הבעלות על חברת אינקיה, ואל חברת איי.סי.
פאואר ישראל הועברו מלוא המניות שבידי החברה לישראל (80%) בחברת או.פי.סי.
פאואר פעילה ב-7 מדינות: ישראל, פרו, בוליביה, אל סלוודור, הרפובליקה הדומיניקנית, פנמה וג'מייקה.
בשנת 2011 החלה החברה לפעול בצ'ילה, ובשנת 2014 החלה לפעול בניקרגואה, בקולומביה ובגואטמלה .
בינואר 2015 הועברה הבעלות על איי.סי.
פאואר מהחברה לישראל לחברת קנון הולדינגס שפוצלה מהחברה לישראל באותו זמן.
בחודש יוני 2015 פורסם כי חברת קנון הולדינגס מתכננת להנפיק את איי.סי.
פאואר בבורסת ניו יורק, תוך גיוס של 400 מיליון דולר.
פאואר ישראל בע"מ לאו.פי.סי אנרגיה בע"מ.
ב-10 באוגוסט 2017 ביצעה או.פי.סי אנרגיה הנפקה ראשונה לציבור בבורסה בתל אביב, ונכון לשנת 2018 מחזיקה איי.סי.
פאואר בכ-75% ממניותיה, כשהיתרה מוחזקת על ידי הציבור.
רותם בע"מ" מחברת "עופר (החזקות אנרגיה) בע"מ" (הידועה גם כ"עופר אנרגיה").
עסקת הרכישה הושלמה ב-2 בפברואר 2010.
רותם בבניית תחנת כוח במחזור משולב במישור רותם בעלת כוח ייצור של כ-440 מגה ואט, ובשנת 2013 הושלמה הבנייה והתחנה החלה לייצר ולספק חשמל.
בחודש אוגוסט 2015 השלימה איי.סי.
פאואר את רכישת חברת Advanced Integrated Energy – המחזיקה ברישיון להקמת תחנת כוח בסמוך למפעל של נייר חדרה בהספק של כ-120 מגה ואט, ומיועדת בין השאר לשמש את צורכי החשמל והקיטור של המפעל.
עם הקמתה של אינקיה, החזיקה החברה בשתי חברות בפרו: אדחל (Edegel) (14.4%) וקלפה (Kallpa Generacion) (100%).
אדחל היא חברת החשמל הגדולה בפרו ונסחרת בבורסת לימה, וקלפה הייתה באותה עת חברה המפיקה חשמל מטורבינת גז במתקן הממוקם בעיר צ'ילקה (Chilca).
ובשנת 2014 מכרה החברה את החזקותיה באדחל תמורת 413 מיליון דולר, ורשמה רווח של 88 מיליון דולר בעקבות המכירה.
בשנת 2009 הושלמה הקמת טורבינת גז נוספת במתקן של קלפה, ובשנת 2010 הושלמה הקמת טורבינה שלישית.
עם תום הקמתן של שתי טורבינות אלו, עלה כושר הייצור במתקן מכ-184 לכ-560 מגה ואט.
כמו כן ירד שיעור החזקתה של אינקיה בקלפה ל-74.9%, עקב התקשרות עם משקיע מקומי שקנה 25.1% ממניות החברה תמורת כ-73 מיליון דולר.
בשנת 2011 העבירה קלפה את זכויותיה בהקמת תחנת כוח הידרואלקטרית לחברה חדשה שנוצרה במיוחד לשם כך – Cerro del Águila (CdA).
יחד עם הזכות על הפרויקט הועבר ההסכם הנלווה אליו למכירת חשמל ל-15 שנים, וכן זכתה חברת CdA במכרז נוסף להספקת חשמל ל-10 שנים.
תחנת הכוח ההידרואלקטרית תפיק כ-510 מגה ואט, והקמתה צפויה להסתיים במהלך שנת 2016.
בשנת 2012 השלימה החברה הקמת טורבינה רביעית באתר הייצור של קלפה, טורבינה הפועלת לפי עיקרון של מחזור משולב עם שלוש הטורבינות האחרות.
בכך הגיע המתקן בקלפה להספק של כ-857 מגה ואט (כשסך צריכת החשמל בפרו באותה עת הייתה כ-5,500 מגה ואט) – והפך לאתר ייצור החשמל הבודד הגדול ביותר בפרו.
ב-29 בנובמבר 2013 זכתה Samay, חברה נכדה של איי.סי.
פאואר שהוקמה ב-2013, במכרז של ממשלת פרו להקמת תחנת כוח עם יכולת ייצור של 590 מגה ואט, שתשמש כתחנת גיבוי, בעלות מוערכת של כ-380 מיליון דולר.
התחנה צפויה לקום במחצית שנת 2016. המכרז היה אחד משני מכרזים שפרסמה ממשלת פרו, כאשר המתמודדים במכרז יכלו לזכות רק באחד משני המכרזים.
Samay זכתה במכרז עבור האתר הסמוך לעיר מולנדו שבאזור ארקיפה.
משך ההסכם להפעלת תחנת הכוח עליו חתמה החברה עם ממשלת פרו הוא 20 שנה, והיקפו – כמיליארד דולר.
בחודש אפריל 2014 השלימה קלפה את רכישת תחנת הכוח Las Flores הממוקמת גם היא בעיר צ'ילקה, בסמוך לאתר של קלפה, ובכך הגדילה את ההספק של קלפה מ-870 מגה ואט ל-1,063 מגה ואט.
עם הקמתה של אינקיה, החזיקה החברה בחברת COBEE (100%) הרשומה בקנדה ופועלת בבוליביה.
החברה מפעילה 14 מתקנים הידרו-אלקטריים הממוקמים בעמקי זונגו (Zongo) ומיגיאס (Miguillas) בהספק כולל של 209 מגה ואט, וכן שתי טורבינות גז במחזור פתוח הממוקמות באל אלטו, בהספק כולל של כ-18 מגה ואט.
הזיכיונות שהיו בידי החברה איפשרו לה לבנות תחנות הידרו-אלקטריות נוספות באותם עמקים, אך מאז רכישתה של COBEE על ידי אינקיה ב-2007 ונכון לסוף 2014, החברה טרם הקימה או רכשה תחנות כוח נוספות.
פעילות החברה בייצור וחלוקת חשמל הייתה מבוססת בתחילה על זיכיון שניתן לה מהממשלה ב-1990 למשך 40 שנה.
עקב שינוי בחוקי בוליביה בתחום החשמל, הפסיקה החברה לפעול במסגרת הזיכיון והחלה לפעול במסגרת רישיון זמני בדצמבר 2010, ומאז (נכון לסוף 2014) היא ממשיכה לפעול במסגרת רישיון זמני ואין להנהלת החברה ודאות לגבי קבלת רישיון קבוע בעתיד.
בשנת 2010 הלאימה ממשלת בוליביה 3 חברות לייצור חשמל שהיו בעבר בבעלות המדינה, וכן 4 חברות להולכת חשמל שאחת מהן הייתה בעבר בבעלות המדינה, והשלוש האחרות הן חברות פרטיות שמעולם לא היו בבעלות ממשלתית.
עם הקמתה של אינקיה, החזיקה החברה בחברת Nejapa (71%), חברה הרשומה בדלאוור, ארצות הברית ומפעילה מתקן לייצור חשמל באל סלוודור הפועל על מזוט.
במתקן 27 גנרטורים בעלי הספק כולל של כ-144 מגה ואט, המהווים כ-12% מהספק החשמל הכולל של אל סלוודור נכון לשנת 2013. חברת Nejapa נוהלה ומנוהלת על ידי חברת Cenergica, חברה בבעלות מלאה של אינקיה המחזיקה גם במסוף דלקים בנמל Acajutla, וכן עוסקת בייבוא וייצוא של חשמל.
בינואר 2015 רכשה אינקיה את שארית 29% ההחזקות בחברת Nejapa, ומאז החברה נמצאת בבעלותה המלאה.
עם הקמתה של אינקיה, החזיקה החברה בחברת Compania Electrical de Puerto Plata (CEPP) (96.7%), חברה המחזיקה במתקן לייצור חשמל בעיר פוארטו פלאטה.
המתקן כולל 12 גנרטורים הפועלים על מזוט, בעלי הספק כולל של כ-66 מגה ואט.
בשנת 2013 רכשה CEPP את Estrella De Norte, תחנת כוח המותקנת על אסדה בעלת יכולת ייצור של כ-37 מגה ואט, במטרה לצרף את האסדה למתקן בפוארטו פלאטה.
פאואר במכרז בפנמה, החליטה החברה להעביר את האסדה מהרפובליקה הדומיניקנית לפנמה.
עם הקמתה של אינקיה, החזיקה החברה ב-21.2% מחברת Pedregal, המחזיקה בתחנת כוח בעיר פאקורה (Pacora) המכילה 3 גנרטורים הפועלים על מזוט, בהספק כולל של כ-55 מגה ואט.
על אף שלאינקיה החזקות מיעוט בלבד בחברה, היא מנוהלת בפועל על ידי חברה בת בבעלות מלאה של אינקיה.
בשנת 2014 זכתה חברה בת חדשה של איי.סי.
פאואר בשם Kanan (100%) בחוזה לאספקת 86 מגה ואט לחברות הולכה בפנמה לתקופה של חמש שנים.
החשמל יופק משתי אסדות – האחת שנקנתה מחברת PQP (חברת הבת של אינקיה בגואטמלה) (בעלת כושר ייצור של 55 מגה ואט), והשנייה שנקנתה על ידי CEPP ברפובליקה הדומיניקנית (בעלת כושר ייצור של 37 מגה ואט), ולאחר הזכייה בחוזה הוחלט להעבירה ל-Kanan.
עם הקמתה של אינקיה, החזיקה החברה ב-15.6% מחברת Jamaica Private Power Company (JPPC), תחנת כוח הממוקמת בקינגסטון ופועלת על מזוט, ובעלת הספק של כ-60 מגה ואט.
בחודש מאי 2014 השלימה איי.סי.
פאואר את רכישת חברת AEI Jamaica, שהחזיקה ביתרת 84.4% הבעלות על JPPC, ובכך הגדילה את החזקתה ב-JPPC ל-100%.
פאואר יחד עם שותף מקומי את חברת Central Cardones הפועלת בצ'ילה, כך שאיי.סי.
פאואר החזיקה בתום הרכישה ב-86.6% מהבעלות על החברה.
החברה הנרכשת החזיקה תחנת כוח הממוקמת ב-COPIAPO, הפועלת על טורבינת גז במחזור פתוח ומופעלת על סולר, בהספק של כ-155 מגה ואט.
פאואר את מלוא הבעלות על חברת Central Colmito, המחזיקה בתחנת כוח דו-דלקית הפועלת במחזור פתוח ובעלת הספק של כ-58 מגה ואט, וממוקמת במרחק של כ-100 ק"מ מבירת צ'ילה.
גם תחנה זו משמשת כתחנת גיבוי.
כמו כן באוקטובר 2013 רכשה חברת Cerro El Plomo, חברה נכדה של איי.סי.
פאואר, מגרש בשטח של 1,530 דונם במחוז Limache לצורך הקמת תחנת כוח חדשה בעתיד.
פאואר לראשונה לניקרגואה, כשחברת אינקיה השלימה רכישת חברת AEI Nicaragua Holdings, המחזיקה ברוב הבעלות ב-3 חברות לייצור חשמל הפועלות במדינה:
חברת Amayo המפעילה טורבינות רוח, חברת Corinto המחזיקה באסדת חשמל הפועלת על מזוט, וחברת Tipitapa המפעילה גם היא תחנת כוח הפועלת על מזוט.
שלוש החברות יחד הן בעלות הספק כולל של כ-185 מגה ואט.
בחודש מרץ 2014 הודיעה החברה על רכישת 60% מהבעלות על חברת Supertroil הפועלת בקולומביה, ועוסקת בייצור חשמל מגז טבעי ובדחיסת וחלוקת גז טבעי.
ב-21 בספטמבר 2014 השלימה החברה את רכישת מלוא הבעלות בחברת AEI Guatemala – המחזיקה בחברת Puerto Querzal Power (PQP), המפעילה בגואטמלה תחנת כוח המורכבת מ-3 אסדות חשמל המופעלות על מזוט, בהספק כולל של 234 מגה ואט.
אחת משלוש האסדות (בעלת הספק של 55 מגה ואט) הועברה לחברת Kanan (חברה בת של איי.סי.
תחנת הכוח שנרכשה מייצאת חשמל לאל סלוודור ולהונדורס.
בינואר 2016 השלימה החברה את רכישת מלוא הבעלות בחברת Energuate המחזיקה בלמעלה מ-90% בשתי חברות חלוקת חשמל הפועלות בגוואטמלה.
מבנה החזקות החברה כפי שמתואר להלן נכון ל-31 בדצמבר 2014.
כמו כן המבנה מתאר את ההחזקות הישירות והעקיפות של חברת אינקיה בחברות יצרניות, ואינו מתאר את כל חברות ההחזקות שדרכן מחזיקה אינקיה בחברות אלו.
ההחזקות בישראל מוחזקות דרך חברת הבת איי.סי.
פאואר ישראל (100%), וההחזקות בכל שאר המדינות הן דרך חברת הבת אינקיה (100%).
איי היה הפרעה ה-13 של השושלת השמונה-עשרה בממלכה החדשה במצרים העתיקה.
הוא החזיק בשלטון ארבע שנים (1327–1323 או 1323–1319 לפנה"ס, בהתאם לתיארוך) והיה יועץ לשניים, אם לא לשלושת הפרעונים שלפניו.
הוא מפורסם בעיקר כיועצו הפוליטי של תות ענח' אמון וחשוד בהתנקשות בחייו.
המלך איי היה זה שהחליף את המלך תות ענח' אמון ובנוסף, הוא התחתן עם אלמנתו של תות ענח' אמון המלכה אנכי שנה-אמון.
בתקופת שלטונו של המלך תות ענח' אמון, היה איי מדינאי בכיר של המלך הצעיר; גם מספר מקורות טענו כי איי הוא השליט הראשי, והוא קבע את הקווים המנחים.
פירוש שמו המלכותי של איי – "חפר-חפרו-רא" – הוא "נצח הם הצהרותיו של רע" בעוד שפירוש שמו מלידה – "איי-איט-נטג'ר" – הוא "איי, אביו של האל".
אזכורים ומבנים שאפשר לקשר ישירות לאיי נדירים מאוד, לא רק בגלל תקופת שלטונו הקצרה יחסית, אלא גם מפני שיורשו, חרמחב (הפרעה האחרון של השושלת ה-18), מחק והרס את שמם ומבניהם של כל הפרעונים הקשורים להפיכה הדתית של אמנחותפ הרביעי (אחנתון, תות ענח' אמון, סמנח כא רע ואיי).
איי אורקני הדרומיים הם קבוצת איים באוקיינוס הדרומי, כ-604 ק"מ צפונית-מזרחית לקצה חצי האי האנטארקטי.
שטחם הכולל הוא כ-620 קמ"ר.
הן בריטניה והן ארגנטינה תובעות חזקה עליהם, בריטניה כחלק מן הטריטוריה הבריטית באנטארקטיקה מאז 1962, ולפני כן כשטח חסות איי פוקלנד, וארגנטינה כחלק מאנטארקטיקה הארגנטינאית.
בכפוף לברית האנטארקטית משנת 1959, תביעות הריבונות תלויות ועומדות.
הן בריטניה והן ארגנטינה מחזיקות בסיסים על האיים.
הבסיס הארגטינאי "אורקאדאס", שנוסד בשנת 1904, שוכן על האי לורי.
11 המבנים של התחנה הארגנטינאית יושבים עד 45 איש בתקופת הקיץ, ובממוצע 14 במשך החורף.
בסיס הסקר האנטארקטי של בריטניה, תחנת המחקר סיגני, שוכן על האי סיגני ונוסד בשנת 1947. מלבד הסגל בבסיסים, אין עוד תושבים על האיים.
איי אורקני הדרומיים התגלו בשנת 1821 על ידי שני ציידי כלבי-ים, האמריקאי נתניאל פאלמר והימאי הבריטי ג'ורג' פאוול.
האיים כונו תחילה "קבוצת פאוול", והאי הגדול נקרא אי ההכתרה כיוון שהייתה זו שנת הכתרתו של המלך ג'ורג' הרביעי.
ב-1832 ביקר ג'יימס ודל באיים, נתן לארכיפלג את שמו הנוכחי (על שם איי אורקני בסקוטלנד) ואף שינה את שמותיהם של כמה מן האיים.
איי אורקני הדרומיים נמצאים פחות או יותר באותו קו הרוחב הדרומי כמו זה הצפוני של איי אורקני (60° דרום לעומת 59° צפון), אם כי לא ידוע אם היה זה המניע לקביעת שמם של האיים.
לאחר גילויים, היו האיים ליעד תדיר לביקורי ציידים של כלבי-ים ולווייתנים, אבל שום סקר יסודי לא נערך במקום עד למשלחת הסקוטית הלאומית לאנטארקטיקה של ויליאם ספירס ברוס בשנת 1903, באונייה "סקוטיה", שעשתה את החורף על האי לורי.
ברוס מדד את האיים, הפך על פיהם כמה משינויי השמות של ודל, והקים תחנה מטאורולוגית, שנמכרה לממשלת ארגנטינה עם עזיבתו בשנת 1904. בסיס זה, שנקרא מחדש "בסיס אורקאדאס" בשנת 1951, עודנו פעיל (נכון ל-2007) ומכאן שהוא תחנת המחקר הוותיקה ביותר המאוישת ברציפות באנטארקטיקה.
בשנת 1908 הכריזה הממלכה המאוחדת ריבונות על טריטוריות שונות באנטארקטיקה והדרום אמריקה "מדרום לקו הרוחב ה-50 דרום, ובין קווי האורך במעלות ה-20 וה-80 מערב", כולל איי אורקני הדרומיים.
בהמשך לכך נוהלו האיים כחלק משטחי החסות של איי פוקלנד.
תחנת מחקר ביולוגית נבנתה ב-1947 על האי סיגני על ידי הסקר הבריטי באנטארקטיקה מטעם שטחי החסות של איי פוקלנד.
ב-1962 היו האיים לחלק מן הטריטוריה הבריטית באנטארקטיקה שהוקמה אז.
התביעה הארגנטינאית לחזקה על האיים ראשיתה ב-1925. במקור הוצדקה בכיבוש הארגנטינאי של בסיס האי לורי, ובהמשך הסתכמה בתביעת חזקה טריטוריאלית רחבה יותר.
כקבוצת איים, איי אורקני הדרומיים נמצאים בערך ב-.
הארכיפלג כולל ארבעה איים עיקריים, אי ההכתרה הוא הגדול ביותר, באורך כ-48 ק"מ; הנקודה הגבוהה ביותר בו היא מאונט ניבאה, המתנשא לגובה 1420 מ' מעל גובה פני הים.
האי לורי הוא המזרחי באיים.
שני האיים העיקריים הנותרים הם פוול וסיגני.
האיים הקטנים יותר בקבוצה הם איי רוברטסון, אי האוכף והאי אקוניה.
שטחו הכולל של הארכיפלג הוא כ-650 קמ"ר, שכ-90% מהם מכוסים קרחונים.
האיים הלא-נגישים, במרחק כ-27 ק"מ מערבה, נחשבים לחלק מאיי אורקני הדרומיים.
האקלים באיי אורקני הדרומיים קר, רטוב ונשוב רוחות רוב הזמן.
עונות הקיץ קצרות וקרות (דצמבר עד מרץ), כשממוצע הטמפרטורות עולה עד סביבות 3.5 מעלות צלזיוס, ויורד בחורף עד סביבות 12.8- צלזיוס ביולי.
טווח הטמפרטורה הכולל נע בין 12 ל-44- מעלות צלזיוס.
הים המקיף את האיים מכוסה קרח מסוף אפריל עד נובמבר.
שקע אורקני הדרומי () הוא שקע תת-ימי, ששמו מעיד על הקשר אל איי אורקני הדרומיים ואושר ב-10/77 (ACUF 177).
על אף התנאים הקשים, יש באי צמחייה והם מהווים חלק מאזור סביבת הטונדרה של ים סקוטיה, יחד עם ג'ורג'יה הדרומית ואיי סנדוויץ' הדרומיים, איי שטלנד הדרומיים והאי בובה.
כל האיים האלה שוכנים בימים הקרים שמדרום לרכס האנטארקטי.
אזורים אלה מאפשרים קיום צמחיית טונדרה, הכוללת מיני טחבי עלים, חזזית ואצה; עופות-ים, פינגווינים וכלבי-ים מוצאים את מזונם במים המקיפים את האיים.
של איי אורקני הדרומיים כמעט נטול חיים או דל מאוד מבחינה ביולוגית; מאכלסים אותו בעיקר צורניות ורב-לוחיתאים.
בזמן השפל ניתן למצוא אמפיפודים ותולעים שטוחות מתחת לסלעים.
ככל שגדל עומק המים, רב הגיוון בצורות החיים: בעומקים של 2–3 מטרים ויותר מופיעות אצות אדומיות וירוקיות, כוכבי-ים, מלפפוני-ים, ספוגים ואסצידיות.
בעומקים הגבוהים מ-8 מטרים גדל באופן משמעותי מספרם של הפרטים ממינים אלו, עד ליצירת מצבורים עצומים שלהם.
ביבשה חיים הפינגווין רצועת-הסנטר ופינגווין אדלי.
גרין הבן הוא כדורסלן עבר אמריקאי ששיחק במשך 16 עונות בליגת ה-NBA, בעמדת הפאוור פורוורד.
בין עונות ל- קבע שיא NBA של 1,192 משחקים רצופים בהם לקח חלק, מבלי לפספס אף משחק.
במהלך הקריירה השתתף ב-1,278 מתוך 1,281 משחקי העונה הסדירה של קבוצותיו (99.8%), כאשר שלושת המשחקים היחידים שהחמיץ היו בעונת , עונתו השנייה בליגה.
ממוצעיו לאורך הקריירה הם 9.6 נקודות, 7.4 ריבאונדים ו-1.1 אסיסטים למשחק.
גרין נולד וגדל בעיר פורטלנד שבאורגון.
בארבע עונותיו באוניברסיטת המדינה של אורגון רשם ממוצעים של 14.7 נקודות ו-7.7 ריבאונדים למשחק, ובסיום עונת ה שלו נבחר לחמישיית העונה השלישית של ליגת המכללות (Third-team All-American).
בעת סיום לימודיו דורג שני בתולדות האוניברסיטה בריבאונדים, ורביעי בנקודות.
גרין נבחר בבחירה ה-23 של דראפט ה-NBA לשנת 1985 על ידי קבוצת לוס אנג'לס לייקרס, אלופת ה-NBA המכהנת.
בעונת נבחר לחמישיית ההגנה השנייה של העונה, ובעונה העוקבת השתתף במשחק האולסטאר, בפעם היחידה בקריירה.
ב-6 מתוך 8 עונותיו בקבוצה הוביל את הלייקרס בממוצע ריבאונדים, ולאורך כל התקופה רשם 11.3 נקודות ו-7.9 ריבאונדים בממוצע למשחק.
לקראת עונת חתם על חוזה בקבוצת פיניקס סאנס.
כוכביה של פיניקס באותה תקופה היו צ'ארלס בארקלי וקווין ג'ונסון, אשר בעונה הקודמת הובילו את הקבוצה לגמר ה-NBA.
בשתי העונות הבאות הפסידה פיניקס ליוסטון רוקטס בסיבוב הפלייאוף השני, ובעונת הודחה כבר בסיבוב הראשון, על ידי סן אנטוניו ספרס.
במהלך עונת נשלח גרין לדאלאס מאבריקס, יחד עם מייקל פינלי וסם קאסל, בטרייד שהעביר לפיניקס את הרכז ג'ייסון קיד.
ב-20 בנובמבר 1997 שיחק גרין את משחקו ה-907 ברציפות, ובכך שבר את שיא ה-NBA למשחקים רצופים שהחזיק עד אז הקלע רנדי סמית'.
בשתיים וחצי עונותיו בדאלאס השיג ממוצעים צנועים יחסית של 6.9 נקודות ו-7.5 ריבאונדים למשחק.
בעונת חזר ללוס אנג'לס לייקרס, וזכה עמה באליפות נוספת, כשפתח בכל משחקי הקבוצה יחד עם רון הארפר, קובי בראיינט, גלן רייס ושאקיל אוניל.
את עונתו האחרונה בקריירה, , העביר במיאמי היט, במדיה שיחק תחת מאמנו מתקופתו הראשונה בלייקרס - פט ריילי.
רצף המשחקים בהם שותף גרין החל ב-19 בנובמבר 1986, בעונתו השנייה, והסתיים במשחקה האחרון של מיאמי בעונת 2000/2001, מול אורלנדו מג'יק, ב-18 באפריל 2001.
אנדראה ג'וי קוּק היא שחקנית קנדית.
היא מוכרת בעיקר בשל תפקידה בתור ג'ניפר ג'רו (אנ') בסדרה "מחשבות פליליות" (2020-2005), ובקולנוע בשל תפקידה בתור מרי ליסבון בסרט "חמש ילדות יפות" (1999), ובסרטי האימה "אדון המשאלות 3: מעבר לשערי הגיהנום" (2001) ו"יעד סופי 2" (2003).
קוק נולדה באושאווה, אונטריו שבקנדה למשפחה, מרקע נוצרי-אירופאי, אך משתייכת לכנסייה המורמונית.
ובילתה את רוב חייה בעיר ויטבי, שם למדה במכון המקצועי אנדרסון קולגייט.
יש לה שלושה אחים ואחיות: נתן, פול ואנג'לה.
לקוק נודע שהיא צריכה משקפיים כשהייתה בכיתה ב' בעקבות אסטיגמציה חמורה והיא הייתה עם משקפיים עבים לשיפור ראייתה.
בשנת 2007 עברה ניתוח להשתלת עדשות לתיקון הראייה.
קוק רקדה מגיל 4, היא לקחה שיעורים בג'אז, סטפס ובלט.
היא רקדה בתחרויות רבות במשך שנים עד שהחליטה לנסות משחק.
קוק למדה גם מחול מגיל צעיר והודיעה שאם היא לא תהיה שחקנית היא תפתח סטודיו לריקוד אי שם.
בריאיון היא הודיעה שהיא עדיין רוקדת סטפס.
העבודה הראשונה של קוק הייתה בפרסומת למקדונלד'ס בשנת 1997. היא השתתפה בתפקיד אורח בסדרה "Goosebumps", ובסרטים "In His Father's Shoes" ו-"Elvis Meets Nixon".
קוק הוכיחה את הקריירה הקולנועית שלה בסרט "חמש ילדות יפות" בשנת 1999. באותה שנה היא גילמה את אחת הדמויות הראשיות לצד היידן כריסטנסן בסדרת הטלוויזיה "Higher Ground", שבה שיחקה קוק את שלבי מריק; הסדרה בוטלה לאחר עונה אחת.
בשנת 2000 הופיעה בסרט הטלוויזיה "בסחור המעלות" המבוסס על הרומן באותו שם מאת אתל לינה ווייט .
לאחר מכן זכתה בתפקידים ראשיים בכמה סרטים; "Out Cold" כג'ני, "Ripper" כמולי, "אני ריד פיש", ו-"יעד סופי 2".
בשנת 2003 קוק התארחה בסדרה "מתים במשרה חלקית".
היא גם שיחקה בעונה הראשונה של הסדרה "מרוץ לאתמול" כלינדזי ווקר.
מאז ספטמבר 2005 היא משחקת את ג'ניפר ג'רו (אנ') בסדרת הדרמה "מחשבות פליליות" של רשת השידור CBS.
ב-14 ביוני 2010 הוכרז כי אפשרי שהחוזה שלה לא יכלול את עונה שש בשל קיצוצים בתקציב, אבל היא חזרה לשני פרקים כדי להיפרד מהדמות שלה בגלל אלפי מכתבים ועצומות בכתב שהיו נגד מפיקי התוכנית.
היא גם חזרה לפרק אחד לכבוד עזיבתה של פאג'ט ברוסטר מהסדרה.
ב-16 באפריל 2011 נמסר כי היא חתמה לשוב ולהופיע בסדרה למשך עוד שתי עונות.
קוק שיחקה בסדרה עד עונתה ה-15 כאשר היא עזבה את הסדרה בשנת 2020.
בשנת 2013 הוכרז כי היא נשכרה בתור דוברת ל-Proactiv.
קוק חברה בכנסיית ישוע המשיח של קדושי אחרית הימים, הידועה גם בשם הכנסייה המורמונית, אך אין זה מגביל את המשחק שלה אך ורק לתפקידים המשקפים את אמונותיה.
ב-3 באוגוסט 2001 נישאה קוק לחבר הוותיק שלה, ניית'ן אנדרסן.
השניים הכירו בחוג לקולנוע באוניברסיטת עמק יוטה, והיא מאוחר יותר עברה לסולט לייק סיטי כדי להיות איתו.
הזוג מתגורר בלוס אנג'לס, קליפורניה שבארצות הברית, עם שני בניהם.
בחודש מרץ 2008, הודיעו קוק ואנדרסן שהם מצפים לבנם הראשון, בחודש ספטמבר.
הילד, מקהאי אלן, נולד ב-13 בספטמבר 2008. למקהאי הייתה הופעה קטנה בתור הנרי למונטיין בסדרה מחשבות פליליות, כאשר הדמות של אמו (JJ) קונה תרופות לילדים בבית המרקחת.
הוא הופיע שוב בפרק הסיום של עונה שבע בשנת 2012 ובעוד פרקים לאורך הסדרה.
בחודש מרץ 2015 הודיעו קוק ואנדרסן שהם מצפים לבנם השני, פניקס סקיי, נולד ב-23 ביולי 2015, יום לאחר שחגגה קוק את יום הולדתה ה-37. גם הוא הופיע בעונה אחת עשרה לסדרה, גם בתור בנה.
+שנהסרטתפקידהערות1997Laserhawkבחורה יפה #11999חמש ילדות יפותמארי ליסבוןTeen Sorceryדון2001Ripperמולי קלראדון המשאלות 3: מעבר לשערי הגיהנוםדיאנה קולינסOut Cold ג'ני2002The House Next Doorלורי פטרסון2003יעד סופי 2קימברלי קורמן (אנ')2006אני ריד פישתרזה2007Night Skies לילי2008Misconceptionsמירנדה בליז2010יום האם הארורויקי רייס2012Least Among Saintsשריל2013Wer קייט מור2019Back Forkנידה
גם במאית הפרק: Chameleon" (2019)"2006Vanishedהופסרט טלוויזיה של Lifetime 2011 חוק וסדר: מדור מיוחד דבי שילדס פרק: "Mask" Bringing Ashley Home ליבה סרט טלוויזיה של Lifetime2022מוקד 911קירהפרק: "Boston"2022–הווהCriminal Minds: Evolutionג'ניפר ג'רו (אנ') תפקיד ראשי; 10 פרקים
איי אוקי (ביפנית 隠岐諸島 Oki-shotō, 隠岐の島 Oki-no-shima או 隠岐群島 Oki-guntō) הם ארכיפלג בים יפן, חלק מנפת אוקי, השייכת למחוז שימאנה שביפן.
הארכיפלג כולל מעל ל-180 איים, מתוכם 16 בעלי שמות ורק ארבעה מאוכלסים באופן קבוע.
שטח האיים הכולל הוא 346.1 קמ"ר.
מרבית משטח האיים נמצא בשטח הגן הלאומי דייסן-אוקי.
האיים הוכרזו גאו-פארק של אונסקו בשנת 2013
איי אוקי נוצרו לאחר סדרת שלבים:
תחילה היו האיים חלק מיבשת אירואסיה.
לאחר מכן אדמת האיים שקעה לתחתית אגם שהפך לים יפן.
לפני כחמישה מיליון שנים האיים נוצרו בסדרת התפרצויות געשיות כשני הרי געש שכבתיים.
בתקופות הקרח האיים התחברו ליפן.
האיים לא הופרדו מיפן כתוצאה מפיצול כלשהו, אלא כתוצאה משינויים בגובה פני הים.
במהלך השנים מפלס הים השתנה מספר פעמים, במהלכם האיים חוברו ונותקו מיפן לסירוגין.
בעידן הקרח האחרון, לפני כ-20 אלף שנים, מפלס הים צנח בכ-130 מטרים.
היות שעומק הים בין האיים ליפן הוא רק 70 מטרים, האיים חוברו לשימאנה שביפן.
לפני כעשרת אלפים שנים התחממות כדור הארץ גרמה לעליית מפלס מי הים והפרדת האיים מיפן בפעם האחרונה.
האי המזרחי, דוגו, הוא הגדול והמאוכלס ביותר מבין האיים.
קבוצת איי דוזן במערב הם קלדרה אחת המאופיינת בשלושה איים עיקריים ביניהם לגונה רחבה.
האיים ממוקמים כ-80 קילומטר צפונית לחוף יפן בנקודה הקרובה ביותר.
בשל העבר הגאולוגי המיוחד של האיים ומסיבות שעדיין לא לגמרי מובנות, באיי אוקי מצויים זה לצד זה מיני חי וצומח האופייניים לאזורים שונים מאוד ביפן בעלי אקלים שונה לחלוטין.
דוגמאות לכך הם ורד רוגוזה, האופייני להוקאידו שבצפון יפן, סחלב נאגו מאוקינאווה ותויה מאזור האלפים היפנים.
נוסף על כך, מצויים באוקי מינים אנדמיים ייחודיים אשר התפתחו במשך עשרת אלפי השנים מאז התנתקו האיים מהונשו.
מינים אלו כוללים נמנמן יפני ייחודי ודו-חיים כגון סלמנדרה המצויה בסכנת הכחדה חמורה ובעלת אבולוציה מעניינת.
האיים ידועים כאתר דיג עשיר מאוד בצדפות אבלון, דיונונים לבנים ודיונוני יהלום המגיעים לגודל של מעל למטר.
בחורפים הדיונונים מתלהקים בנקודות מסוימות באיים, ומיתולוגיה מקומית נוצרה עקב כך.
מיני בעלי החיים הימיים הייחודיים מושפעים מזרמי מים חמים מאזור צושימה.
תמונה שם קאנג'י שטח (קמ"ר) אוכלוסייה שיא גובה (מטרים) הר קואורדינטות Dōgo דוגו 241.58 14,849 608 Mount Daimanji הר דיימנג'י Nakanoshima נאקנושימה ("העיר אמה") 32.21 2,400 164 Nishinoshima נישינושימה 55.97 3,400 452 Takuhiyama טאקוהיאמה Chiburijima צ'יבוריג'ימה ("הכפר צ'יבו") 13.7650 325
חודשי הקיץ (יוני-אוגוסט) חמים, עם 30 מעלות צלזיוס ולחות גבוהה.
בדרך כלל ישנה רוח בריזה ערה וגובה הגלים אינו עולה על שני מטרים.
במהלך הסתיו (ספטמבר-נובמבר) מתחילים לרדת גשמים וגובה הגלים עולה.
החורף (דצמבר-סוף פברואר) קל באופן יחסי.
נדיר שהטמפרטורה נמוכה מאפס מעלות ובגלל השפעתו המחממת של הים, בדרך כלל לא יורד שלג רב באיים.
לכשיורד שלג, טמפרטורת הקרקע החמה מקשה עליו להיערם.
האביב (מרץ-מאי) מאוד נח באיים.
בעונה זו ניתן לצפות בפריחת הדובדבן באיים.
לפי ממצאים ארכאולוגיים, האיים היו מאוכלסים ברציפות מאז התקופה הפלאוליתית ביפן לפני כשלושים אלף שנים, דרך תקופת ג'ומון, תקופת יאיואי ותקופת קופון.
בתקופת נארה היו האיים חלק ממחוז אוקי שבירתו באי דוגו.
בתקופת הייאן המאוחרת, בשל ריחוקו של המחוז, הוא נודע כמקום של הגלייה פוליטית.
בשנת 1221 הוגלה הקיסר גו-טובה לאוקי ומת בגלותו באיים.
בשנת 1332 הוגלה הקיסר גו-דיאגו לאיים, אך הוא הצליח לברוח מהם ולהחזיר את שליטתו במדינה מאוחר יותר.
החל מתקופת קמקורה נשלט מחוז אוקי על ידי שבטים שונים והיה לנמל חשוב בתקופת אדו.
לאחר מספר שינויים מנהליים, נעשה בשנת 1876 אוקי לתת-מחוז של שימאנה.
באי דוגו ישנו נמל תעופה המקושר לאוסקה ולאיזומו ביפן.
ניתן להגיע אל האיים השונים במעבורות היוצאות מנמלים כגון סאקאימינטו.
ישנן גם מעבורות קטנות יותר בין איי דוזן.
באיים המאוישים נסללה מערכת כבישים, וישנם אוטובוסים המקשרים נקודות שונות באזור.
איי ABC (ABC islands) קבוצת איים בים הקריבי, הקרויה על פי האות הראשונה בשמותיהם: ארובה (Aruba), בונייר (Bonaire) וקוראסאו (Curaçao).
שלושת האיים משתייכים לממלכת ארצות השפלה של הולנד.
ארובה וקורסאו הם טריטוריות אוטונומיות.
הולנדית הייתה השפה הרשמית באיים במשך רוב ההיסטוריה שלהם.
אנגלית הפכה לשפה הרשמית באנטילים ההולנדים בשנת 2007.
יש הסבורים שאיי ABC התגלו לראשונה על ידי אחד הקפטנים של כריסטופר קולומבוס, אלונסו דה איידה (Alonso de Ojeda), אשר הגיע לראשונה לקוראסאו במאי 1499. הוא אמר שהוא כינה את האיים "איי הענקים" (Las Islas de los Gigantes) בשל מראם של התושבים הילידים.
באופן רשמי הם התגלו על ידי אמריגו וספוצ'י, כאשר הקרטוגרף שלו חואן דה לה קוזה ביצע לראשונה רישומים לאיים.
המתיישבים הספרדים הראשונים באי, שלא הצליחו למצוא בו זהב, חטפו את רוב הילידים על מנת שיעבדו עבורם כעבדים בהיספניולה.
ב-1527 הקימו הספרדים ממשל עבור האיים והדת הקתולית הפכה דומיננטית באיים.
בשנת 1634 הולנד נלחמה בספרד על השליטה על באיים.
ההולנדים ניצחו במלחמה ובעקבות כך האיים עברו לשליטה הולנדית.
חברת הודו המערבית ההולנדית פיתחה את האזור, והקימה נמל מרכזי בקוראסאו.
לביטול סחר העבדים ב-1863 הייתה השפעה הרסנית על כלכלת האיים, אף על פי שהכלכלה שבה והתעוררה עם גילוי הנפט בוונצואלה בתחילת המאה ה-19, ובעקבות כך האיים הפכו לבתי זיקוק גדולים.
האיים הפכו לחלק מהאנטילים ההולנדיים ב-1954, והולנד העניקה לאיים אוטונומיה פוליטית בתוך ממלכת הולנד.
בשנת 1986 ארובה נפקדה מהאנטילים ההולנדים והפכה למדינה נפרדת בתוך הממלכה.
עם פירוק האנטילים ההולנדים ב-10 באוקטובר 2010, זכתה קוראסאו למעמד דומה לארובה.
בונייר הפכה לרשות מוניציפלית של הולנד, אם כי כיום היא שומרת על מעמדה כטריטוריה מעבר לים של האיחוד האירופי.
אינטרנשיונל פליוורס אנד פראגרנסס בע"מ הוא תאגיד רב-לאומי שהמטה שלו ממוקם בארצות הברית, ועוסק בייצור ושיווק חומרי-גלם לתעשיית הטעם והריח; ותערובות טעם וריח לתעשיות המזון והקוסמטיקה.
התאגיד הוא אחד מ-3 החברות הגדולות בעולם בפיתוח ובייצור של טעמים וחומרי גלם לטעמים בתעשיית המזון והמשקאות.
החברה היא חברה ציבורית שנסחרת בבורסה לניירות ערך בניו יורק, בבורסת Euronext שבפריז ובבורסה לניירות ערך בתל אביב (החל מ-10 באוקטובר 2018) בדרך של רישום כפול.
ביום 21 באוקטובר 2020 הודיעה החברה על כוונתה למחוק את מניותיה מהרישום למסחר בבורסה לניירות ערך בתל אביב, החל מיום 20 בינואר 2021.
החברה הוקמה בשנת 1958 בעקבות המיזוג בין החברות "פולק ושוורץ" (P&S) ו"אן אמרינגן-הבלר".
פולק ושוורץ הוקמה בשנת 1889 על ידי ליאופולד שוורץ, שהתעניין בתבלינים, טעמים ובשמים, וגיסו, ג'וזף פולק בעיירה ההולנדית הקטנה זוטפן.
P&S צמח במהירות ל-36 אתרים ברחבי העולם.
ארנולד לואי ואן אמרינגן נשכר על ידי פולק ושוורץ לפתיחת משרד ארצות הברית של P&S בשנת 1917. לאחר שפיטרו אותו מתפקידיו, פתח את חברת "ואן אמרינגן ושות" במנהטן.
בשנת 1929, שינתה החברה את שמה ל"וואן אמרינגן-הייבלר".
בשנת 1944, מנהל בכיר בחברה, קונסטנט קורנליוס (קוק) ברמר (Constant Cornelis (Cook) Brummer), סידר מקומות מסתור למשפחות פולק ושוורץ ול-200 יהודים נוספים.
ברמר קיבל את אות חסיד אומות העולם מיד ושם, על כך שהוא סיכן את חייו כדי להציל אחרים מהנאצים.
בשנת 1958 הודיעו שתי החברות על מיזוג שלהן בשם "אינטרנשיונל פליוורס אנד פראגרנסס" או בראשי תיבות IFF.
IFF נרשמה למסחר בבורסה לניירות ערך בניו יורק בשנת 1964.
במהלך שנות ה-2000 ביצעה החברה שורה של רכישות, שהבולטות שבהן היו, רכישת חברת Bush Boake Allen במהלך שנת 2000, רכישת חברת Ottens Flavors, חברה שנוסדה ב-1884 ונרכשה על ידי IFF בשנת 2015 ומוזגה שנה אחר כך עם David Michael Co שנוסדה ב-1896 אל תוך חטיבת טעם חדשה שהוקמה בשם Tastepoint.
במאי 2018 רכשה את חברת פרוטרום הישראלית תמורת 6.4 מיליארד דולר, שהיו 10% מעל שווי השוק של החברה בעת חתימת העסקה, ולפי שווי פעילות של 7.1 מיליארד דולר, בהתחשב בחוב הפיננסי נטו של פרוטרום בסך 700 מיליון דולר.
בשנת 2004, רכשה פרוטרום עצמה את פעילות חברת IFF בשווייץ, גרמניה וצרפת, בעסקה שסימנה את תחילתה של ההתרחבות הבינלאומית של פרוטרום באמצעות מיזוגים ורכישות.
פרוטרום גם הוקמה, בחיפה בשנת 1933, על ידי יהודים הולנדים, יהודה ארטן, מהנדס כימי שרכש את השכלתו ואת ניסיונו התעשייתי בהולנד והבנקאי היהודי-הולנדי יעקובוס קאן.
באוגוסט 2019, דיווחה IFF, כחלק מפרסום תוצאותיה הכספיות לרבעון השני של 2019, שבמהלך הטמעתה של חברת פרוטרום, היא נחשפה לאישומים ולפיהם שתי חברות בנות של פרוטרום שפעלו בעיקר ברוסיה ובאוקראינה שיחדו מנהלים של כמה מלקוחותיהן.
איי אגארד המכונים גם איי בייארן אגארד הם קבוצת איים קטנים השוכנים ממערב לאי פרוקלמיישן, ולכף באטרבי בסמוך לחוף אנטארקטיקה, באוקיינוס הדרומי.
האיים התגלו בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה (BANZARE) בפיקודו של סר דאגלס מוסון.
מוסון נתן לארכיפלג את שמו.
מוסון קרא לאיים על שמו של ביארן אגארד (Bjarne Aagaard), היסטוריון נורווגי שעסק בחקר ההיסטוריה של אנטארקטיקה.
איי אומיקרון היא קבוצת איים מדרום-מזרח לאי אומגה באיי מלכיור, בארכיפלג פאלמר, שבאנטארקטיקה.
שיא גובהם של האיים - 18 מטרים מעל פני הים.
משלחות ארגנטינאיות סקרו ומיפו את האזור בשנת 1942 ו- 1943.
שם האי, שמקורו באות אומיקרון, האות ה-15 של האלף-בית היווני.
האי מופיע לראשונה בתרשים ממשלת ארגנטינה משנת 1946 בעקבות הסקרים של המשלחות הארגנטינאיות.
שם האי, דומה לשמות איים אחרים בארכיפלג, נקראים על שם אותיות באלפבית היווני.
איי איזו (ביפנית: 伊豆諸島), הידועים גם בשם ארכיפלג דה-פריז ובשם ארכיפלג איזו, היא קבוצה של איים וולקניים המשתרעים דרומית ומזרחית מחצי האי איזו, הונשו, יפן.
על האיים 2 עיירות ו-6 כפרים, השייכים מבחינה אדמיניסטרטיבית למחוז טוקיו.
אף על פי שהם נקראים בדרך כלל "שבעת האיים של איזו" (ביפנית: 伊豆七島), ישנם למעשה יותר מ-12 איים, כאשר רק תשעה מהם מיושבים כיום.
במהלך תקופת אדו ותקופת מייג'י, חלק מאיי איזו, יחד עם האיים סאדו והוקאידו, שימשו כמושבות עונשין לנידונים שהוגלו מיפן.
איי איזו משתרעים דרומית-מזרחית מחצי האי איזו, הונשו, יפן.
9 מהאיים מאוכלסים, עם אוכלוסייה כוללת של 24,645 נפש (נכון ל-2009).
איי בונין, שגם הם חלק ממחוז טוקיו, שוכנים דרומית מאיי איזו.
על איי איזו, נמצאים 2 עיירות ו-6 כפרים, שמחולקות ב-3 תת-פריפקטורות (אושימה, מייאקה והאצ'יג'ו) של מחוז טוקיו.
כל האיים נמצאים בשטח פארק הלאומי פוג'י-האקונה-איזו .
ארבעת האיים הדרומיים ביותר אינם מנוהלים בשום תת-פריפקטורה, ומהוים שטחים גליליים שאינם מאוגדים.
האי טורי-שימה אינו מיושב, אך נחשב כאזור צפרות חשוב.
אף על פי שאוכלוסיית האיים יורדת בהדרגה, הירידה אינה חדה כמו באיים יפניים מבודדים אחרים.
השפה המדוברת באיים היא שפת ההאצ'יג'ו .
הענפים העיקריים באיים הם דיג, חקלאות ותיירות.
בין הפעילויות התיירותיות הפופולריות באיים, שחייה, צלילה, גלישה, דיג, צפרות וטיולים.
התנועה בין האיים, באמצעות אוניות נוסעים, סנפיריות ומטוסים, נתמכת בנמלים ושדות תעופה שנמצאים באיים המיושבים.
לאיים הקטנים ניתן להגיע באמצעות מסוק.
באיים 5 שדות תעופה, 15 נמלים ו-19 נמלי דיג.
אורכה של טיסה במטוס מטוקיו כ-30 דקות.
אולם בעוד שנסיעה באונייה אורכת כ-7–10 שעות נסיעה בסנפירית אורכת בדרך כלל כשעתיים.
באיים כ- של כבישים סלולים.
עד ל-1953, לא זרם חשמל כלל באיים המיושבים.
ב-1962, החשמל זרם בכ-98% מהשטח של האיים המיושביים.
האיים נמצא בחלק הצפוני של קשת האיים איזו-בונין-מריאנה , הונשו.
פעילות הרי הגעש באיים היא דבר שכיח.
ב-1953, 31 בני אדם נהרגו כאשר ספינת המחקר Kaiyō Maru no 5 הושמדה במהלך ההתפרצות הגעשית של מיוג'ין-שו.
פעילות געשית, כולל שחרור גזים מזיקים, אילצה לפנות את האי מיאקה-ג'ימה ב-2000. עם זאת, התושבים הורשו לחזור לאי בפברואר 2005, אך הם חויבו לשאת מסכות גז במקרה של פעילות געשית עתידית.
בשביל להתמודד עם סוגים שונים של אסונות טבע באזור, כולל צונאמי, סופות, שיטפונות והתפרצות געשית, ממשלת מטרופלין טוקיו פיתחה אמצעי מניעה ובטיחות, כולל מפות סכנה והנחיות פינוי, מכשירי קשר, כרזות, ומערך תחבורה לצורכי חירום.
איי איזו נוצרו לפני מספר מיליוני שנים, ללא קשר קודם ליפן.
בניגוד לאיי האוקיינוס השקט, כגון הוואי ואיי גלאפגוס, איי איזו נמצאו קרוב ליפן.
באיים נמצאים מינים רבים, שנמצאו גם מעבר לים, או באיים הסמוכים לאיי איזו.
באזור מבוצעים מחקרים אקולוגיים ואבולוציוניים.
בכל האיים, ניתן למצוא פעמוניות, חלזונות Euhadra ויערונים.
איי.די.דיזיין היא רשת רהיטים בינלאומית שמרכזה שבדנמרק.
הקבוצה מונה מעל 30 חנויות, בסקנדינביה ועוד כ-15 חנויות בזיכיון ברחבי המזרח התיכון.
החנות הראשונה של הרשת נפתחה בשנת 1969 בדנמרק, בשם IDEmøbler, והפכה במהירות לרשת הרהיטים המובילה בדנמרק, ובהמשך ברחבי סקנדינביה תחת המותג IDdesign.
בשנת 1995, החנות הראשונה של IDdesign בזכיינות נפתחה בדובאי.
ואחר כך נפתחו חנויות נוספות ברחבי אירופה.
בשנת 2009 רכשה IDdesign את הרשת המתחרה ILVA, במטרה להקים את רשת הרהיטים המובילה בסקנדינביה.
ILVA היא הקמעונאית הגדולה ביותר בדנמרק בתחום הרהיטים וכלי הבית, ואחת מחברות הריהוט הגדולות בסקנדינביה ונוסדה בשנת 1961. בהמשך מוזגה הפעילות בסקנדינביה תחת המותג ILVA שהמותג IDdesign משמש לפעילות הבינלאומית.
בשנת 2013, קבוצת JYSK, רשת השיווק הגדולה בדנמרק רכשה את הרשת.
JYSK נוסדה בשנת 1979 על ידי לארס לארסן, אשר עדיין מחזיקה בבעלותה על החברה.
JYSK התפתחה מעסק של חנות אחת בשנת 1979 ליותר מ-2,800 חנויות ברחבי העולם בשנת 2019, ומחזור מכירות של 4.1 מיליארד אירו.
הרשת החלה את פעילותה בישראל בשנת 1996. הזכיינית בישראל, הייתה בבעלות חברת "פישמן רשתות (42.5%) של איש העסקים אליעזר פישמן, קואופ הריבוע הכחול (42.5%), וחברת "פרימוורה השקעות" (15%), שהייתה בבעלות משותפת של כור תעשיות, ואי די בי חברה לאחזקות.
הסניף הראשון נפתח בראשון לציון, בהשקעה של 10 מיליון שקל.
בדצמבר 1996. שטח החנות היה 4,000 מ"ר, על פני שתי קומות והיא כללה עשרות חדרים המעוצבים באופן מלא, כך שכל חדר כלול רהיטים ואביזרים נלווים, דוגמת אהילים, שטיחים, כלי בית, מוצרי טקסטיל, ואביזרי נוי ותמונות.